CELEX: 62021CN0277
Language: fi
Date: 2021-04-29 00:00:00
Title: Asia C-277/21: Ennakkoratkaisupyyntö, jonka Conseil d’État (Belgia) on esittänyt 29.4.2021 – Secrétariat général de l’Enseignement catholique ASBL (SeGEC), Fédération des Établissements libres subventionnés indépendants ASBL (FELSI), Groupe scolaire Don Bosco à Woluwe-Saint-Lambert ASBL, École fondamentale libre de Chênée ASBL, Collège Saint-Guibert de Gembloux ASBL, Collège Saint-Benoît de Maredsous ASBL ja Pouvoir Organisateur des Centres PMS libres à Woluwe ASBL v. Institut des Comptes nationaux (ICN) ja Banque nationale de Belgique

12.7.2021   
            
            
               FI
            
            
               Euroopan unionin virallinen lehti
            
            
               C 278/30
            
         
      Ennakkoratkaisupyyntö, jonka Conseil d’État (Belgia) on esittänyt 29.4.2021 – Secrétariat général de l’Enseignement catholique ASBL (SeGEC), Fédération des Établissements libres subventionnés indépendants ASBL (FELSI), Groupe scolaire Don Bosco à Woluwe-Saint-Lambert ASBL, École fondamentale libre de Chênée ASBL, Collège Saint-Guibert de Gembloux ASBL, Collège Saint-Benoît de Maredsous ASBL ja Pouvoir Organisateur des Centres PMS libres à Woluwe ASBL v. Institut des Comptes nationaux (ICN) ja Banque nationale de Belgique
      (Asia C-277/21)
      (2021/C 278/43)
      Oikeudenkäyntikieli: ranska
      
         Ennakkoratkaisua pyytänyt tuomioistuin
      
      Conseil d’État (Belgia)
      
         Pääasian asianosaiset
      
      
         Valittajat: Secrétariat général de l’Enseignement catholique ASBL (SeGEC), Fédération des Établissements libres subventionnés indépendants ASBL (FELSI), Groupe scolaire Don Bosco à Woluwe-Saint-Lambert ASBL, École fondamentale libre de Chênée ASBL, Collège Saint-Guibert de Gembloux ASBL, Collège Saint-Benoit de Maredsous ASBL ja Pouvoir organisateur des Centres PMS libres à Woluwe ASBL
      
         Vastapuolet: Institut des Comptes nationaux (ICN) ja Banque nationale de Belgique
      
         Ennakkoratkaisukysymykset
      
      
                  1)
               
               
                  Onko Euroopan kansantalouden tilinpito- ja aluetilinpitojärjestelmästä Euroopan unionissa 21.5.2013 annetun Euroopan parlamentin ja neuvoston asetuksen (EU) N:o 549/2013 (1) liitteeseen A sisältyvän 20.309 kohdan h alakohtaa tulkittava siten, että lainsäädäntöä, jonka mukaan opetuksen alalla toimivaltainen julkisyhteisö
                  
                              —
                           
                           
                              hyväksyy opetussuunnitelmat,
                           
                        
                              —
                           
                           
                              sääntelee sekä opintojen rakennetta että pedagogisia ja erityisiä tehtäviä, järjestää oppilaiden ilmoittautumis- ja erottamisehtojen, luokkaneuvostojen päätöksenteon ja rahoituksen valvonnan, ohjaa oppilaitosten ryhmittelyä strukturoituihin verkostoihin sekä edellyttää koulujen opetus- ja pedagogisten hankkeiden valmistelua ja toimintakertomusten laatimista,
                           
                        
                              —
                           
                           
                              järjestää valvonnan ja tarkastukset, jotka kohdistuvat erityisesti opetettaviin aineisiin, opintojen tasoon ja kielilakien soveltamiseen opetusmenetelmiä lukuun ottamatta, sekä
                           
                        
                              —
                           
                           
                              asettaa vähimmäisoppilasmäärän luokka-, opintolinja- tai astekohtaisesti taikka muiden alaluokitusten mukaisesti, ellei ministeriö myönnä poikkeusta
                           
                        on pidettävä mainitussa säännöksessä tarkoitettuna ”liiallisena” sääntelynä niin pitkälle, että sääntelyllä käytännössä sidotaan ja sanellaan asianomaisen toimialan yksikköjen yleiset toimintalinjaukset ja -ohjelmat?
               
            
                  2)
               
               
                  Onko saman asetuksen liitteeseen A sisältyvää 20.15 kohtaa tulkittava siten, että yleisten säännösten käsitteeseen sisältyvät myös ”aseman” muodostavat erityiset säännöt, joita sovelletaan julkisin varoin rahoitettavien opetusalalla toimivien voittoa tavoittelemattomien yhteisöjen henkilöstöön?
               
            
         (1)  EUVL 2013, L 174, s. 1.